Document ID: 32013D0727

KOMISIJAS ĪSTENOŠANAS LĒMUMS
(2013. gada 6. decembris),
ar ko nosaka formātu, kādā paziņo informāciju par atkritumu apsaimniekošanas plānu un atkritumu rašanās novēršanas programmu pieņemšanu un būtiskiem grozījumiem
(izziņots ar dokumenta numuru C(2013) 8641)
(Dokuments attiecas uz EEZ)
(2013/727/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 19. novembra Direktīvu 2008/98/EK par atkritumiem un par dažu direktīvu atcelšanu (1) un jo īpaši tās 33. panta 2. punktu,
tā kā:
(1)
Saskaņā ar Direktīvas 2008/98/EK 28. pantu dalībvalstīm jānodrošina, ka to kompetentās iestādes izstrādā vienu vai vairākus atkritumu apsaimniekošanas plānus, kas aptver visu attiecīgās dalībvalsts ģeogrāfisko teritoriju.
(2)
Bez tam ne vēlāk kā līdz 2013. gada 12. decembrim dalībvalstīm jāizstrādā atkritumu rašanās novēršanas programmas saskaņā ar Direktīvas 2008/98/EK 29. pantu.
(3)
Lai atvieglotu attiecīgās informācijas iesniegšanu Komisijai par minēto plānu un programmu pieņemšanu un būtiskiem grozījumiem, būtu jānosaka, kādā formātā šī informācija paziņojama.
(4)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2008/98/EK 39. pantu,
IR PIEŅĒMUSI ŠO LĒMUMU.
1. pants
Dalībvalstis izmanto šā lēmuma I un II pielikumā norādīto formātu, lai paziņotu Komisijai informāciju par Direktīvas 2008/98/EK 28. un 29. pantā minēto atkritumu apsaimniekošanas plānu un atkritumu rašanās novēršanas programmu pieņemšanu un būtiskiem grozījumiem.
2. pants
Šis lēmums ir adresēts dalībvalstīm.
Briselē, 2013. gada 6. decembrī

Labels: 12
18
20